Arẹwà ẹ̀rọ ni iPhone jẹ́.  Ìṣẹ́ ọnà gbáà ni ìṣẹ̀dá rẹ̀ jẹ́.  Funfun rẹ̀ wà, àmọ́ dúdú bíi kóró isin ni ẹ̀rọ tèmi.  Adúmáadán gidi ni nítorí pé dígí ni wọ́n fi ṣe iwájú àti ẹ̀hìn rẹ̀, wọ́n wá fi irin alárà yí i po.  Sùgbọ́n ẹwà rẹ̀ yìí náà ló ṣ'àkóbá fún un o!  Kàkà kí n wọ̀ ọ́ lẹ́wù  tàbí kí n tì í bọ́'nú àpò fún ìdáàbò bò ó, nṣe ni mo fi sílẹ̀ ní ìhòhò. Aṣọ-káṣọ, àpò-kápò kò bá wù ó dára tó, á bu ẹwà iPhone kù ni.  A jẹ́ pé nígbà tí ó ṣèṣì jábọ́ lọ́wọ́ mi níjọ́kan, tí ó sì balẹ̀ sórí àwọn òkúta, iwájú rẹ̀ tí í ṣe dígí kàn fọ́ ni.  Ọpẹ́lọpẹ́ irin tí wọ́n fi dì í pọ̀, kò bá fọ́n ká pátápátá ni.  A ò bá máa wá ṣa  èrúnrún rẹ̀ nílẹ̀ lọ́kọ̀ọ̀kan.
Arewa ero ni iPhone je.  Ise ona gbaa ni iseda re je.  Funfun re wa, amo dudu bii koro isin ni ero temi.  Adumaadan gidi ni nitori pe digi ni won fi se iwaju ati ehin re, won wa fi irin alara yi i po.  Sugbon ewa re yii naa lo s'akoba fun un o!  Kaka ki n wo o lewu  tabi ki n ti i bo'nu apo fun idaabo bo o, nse ni mo fi sile ni ihoho. Aso-kaso, apo-kapo ko ba wu o dara to, a bu ewa iPhone ku ni.  A je pe nigba ti o sesi jabo lowo mi nijokan, ti o si bale sori awon okuta, iwaju re ti i se digi kan fo ni.  Opelope irin ti won fi di i po, ko ba fon ka patapata ni.  A o ba maa wa sa  erunrun re nile lokookan.